**Ministru kabineta noteikumu projekta ,,****Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz precizēt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” noteikto finansējumu, sasniedzamos rezultatīvos rādītājus, atbalstāmās darbības kā arī atbalsta izsniegšanas nosacījumus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Attīstības finanšu institūcijas likuma 12.panta ceturtā daļa;  [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://likumi.lv/ta/id/) [20. pant](http://likumi.lv/ta/id/#p20)a 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo MK noteikumu grozījumu projektu tiek veikti tālāk minētie grozījumi 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” (turpmāk – MK noteikumi Nr.328).   1. **Pieejamā finansējuma izmaiņas**   Šobrīd MK noteikumos Nr.328 paredzamais kopējais 3.1.1.4. pasākumam "Mikrokreditēšana un aizdevumi uzsācējiem" (turpmāk – 3.1.1.4.pasākums) pieejamais ERAF finansējums ir 4 milj. *euro*.  Tiesību akta projekts paredz **palielināt 3.1.1.4.pasākumam pieejamo finansējumu par 2 797 554 *euro* Eiropas reģionālā attīstības fonda** (turpmāk – ERAF) finansējumu pamatojoties uz sekojoši:  1) lai veicinātu komersantu straujāku attīstību, atbildību un publisko līdzekļu lietderīgāku izmantošanu **1 797 554 *euro* ERAF** finansējumu plānots pārdalīt no darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6. pasākums), kura īstenošanu nosaka MK noteikumi Nr.279[[1]](#footnote-1), lai nodrošinātu, ka līdz šim 3.1.1.6. pasākuma ietvaros pieejamais grants biznesa inkubatoru klientiem iekārtu iegādei (50% līdzfinansējums) tiktu aizstāts ar aizdevumu (90% līdzfinansējums).  3.1.1.4. pasākuma ietvaros plānots izveidot biznesa inkubatoru programmas klientiem specifiski pielāgotu finanšu instrumenta apakšproduktu (sīkāk skatīt 7.apakšpunktā). Intervences kategorija šīs pārdales rezultātā netiek mainīta (067 – MVU uzņēmējdarbības izstrāde, atbalsts uzņēmējdarbībai un inkubācijai (tostarp atbalsts jaunu uzņēmumu izveidei uz esošo bāzes un jaunu uzņēmumu atdalīšanai no jau esošiem uzņēmumiem).  2) Lai nodrošinātu efektīvu ES fondu līdzekļu izmantošanu, piedāvājot tirgus attīstības tendencēm atbilstošu finansējumu, plānots pārdalīt **1 000 000 milj. *euro*** no darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.1. pasākuma "Aizdevumu garantijas" (turpmāk – 3.1.1.1. pasākums) finansējuma pieejamībai **inovatīviem komersantiem.**  Uzņēmumiem, kuru pamatdarbība saistīta ar inovatīvu produktu vai pakalpojumu izstrādi viens no šķēršļiem papildus nepietiekama nodrošinājumam vai finanšu plūsmai, lai saņemtu komercbankas aizdevumu to agrīnās attīstības stadijās, ir paaugstinātais risks, kas saistīts ar inovatīva produkta izstrādi, taču ne visās stadijās iespējams piesaistīt finansējumu riska kapitāla veidā. Identificēts, ka šajā segmentā pastāv tirgus nepilnība un šobrīd ALTUM šāda veida aizdevumu esošo programmu ietvaros nepiedāvā, taču uzņēmumiem produktu izstrādei un attīstībai šāda veida aizdevumi būtu nepieciešami.   1. **Snieguma rezultātu precizēšana**   MK noteikumu Nr.328 8.punktā ir noteikti snieguma rezultāti, kas jāsasniedz 3.1.1.4.pasākuma ietvaros līdz 2023. gada 31. decembrim.  Tiesību akta projekta paredz precizēt rādītāju “atbalstīto saimnieciskās darbības veicēju skaits”, pamatojoties uz faktiski sasniegto rādītāja vērtību uz 30.09.2019., jo:   * 3.1.1.4.pasākuma īstenošana ir praktiski noslēgusies, * pieejamā finansējuma palielinājums biznesa inkubatoru klientiem neietekmē 3.1.1.4.pasākuma rezultātus, jo tie tiek uzskaitīti 3.1.1.6.pasākuma ietvaros, * pieejamā finansējuma palielinājumam par 1 milj. *euro* inovatīvajiem komersantiem nav būtiska ietekme uz rādītāja vērtību.  1. **Atbalstāmo darbību precizēšana**   Noteikumu Nr.328 11.punktā ir noteiktas darbības un nozares, kurām nepiešķir atbalstu 3.1.1.4.pasākuma ietvaros.  MK noteikumu Nr.328 11.8.apakšpunkta noteiktā ierobežojuma mērķis bija nepieļaut atbalsta sniegšanu darījumiem, kas saistīti ar nekustamā īpašuma pārdošanu un pirkšanu, bet nav saistīti ar saimnieciskās darbības veicēja paplašināšanos.  Tomēr ņemot vērā, ka  NACE 2. red. L sadaļā "Operācijas ar nekustamo īpašumu" (turpmāk – L sadaļa) ir grupas, kuru ietvaros veicot darbības, nekustamais īpašums paliek saimnieciskās darbības veicēja īpašumā un tas tajā veic ar savu saimniecisko darbību saistītas darbības, Ekonomikas ministrijas ieskatā šobrīd noteiktajiem ierobežojumiem ir jānosaka izņēmumi, salāgojot ar citām atbalsta programmām, lai nodrošinātu vienādu pieeju finanšu instrumentu programmās.  Lai nodrošinātu savstarpēju programmu papildināmību, nepieciešams savstarpēji vienādot MK noteikumu Nr.328 nosacījumus attiecībā uz atbalstāmajām darbībām ar citām valsts atbalsta programmām, piemēram, ar Ministru kabineta 2009.gada 15.septembra noteikumiem Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr.1065).   1. **Programmas darbības termiņa saskaņošana ar regulas termiņu**   *De minimis* regulas *1407/2013*[[2]](#footnote-2) 8.pants nosaka, ka regulu piemēro līdz 2020.gada 31.decembrim, bet regulas 7.panta 4.punkts nosaka, ka pēc regulas darbības perioda beigām jebkurai *de minimis* atbalsta shēmai, kas atbilst šīs regulas nosacījumiem, šī regula ir piemērojama vēl sešus turpmākos mēnešus. Atbilstoši minētajiem regulas punktiem tiek precizēts MK noteikumu Nr.328 17.punkts.   1. **Noteikumu nosacījumu salāgošana**   MK noteikumu Nr.328 31.pukts nosaka minimālo starta aizdevumu summu, taču 22.punktā mikro aizdevumam nav noteikta minimālā aizdevuma summa. Priekšlikums salāgot nosacījumus un arī 22.punktā noteikti minimālo aizdevuma summu.  Papildus, lai nosacījumi būtu salāgoti ar 3.1.1.6.pasākuma ietvaros paredzēto finansiālo atbalstu biznesa inkubatoru klientiem, tiesību akta projekts paredz mainīt starta un mikro aizdevumu minimālo summu no 2000 *euro* uz 1000 *euro.*   1. **Ierobežojumi starta aizdevuma pretendentiem**   Noteikumu 27., 28. un 30.punkts ierobežo aizdevumiem pieteikties saimnieciskās darbības veicējus, kuru īpašniekiem ir dalība citos uzņēmumos, kā arī, ja aizdevuma pretendentiem īpašnieki vairāk kā 25% ir saimnieciskās darbības veicēji. Šādi ir ierobežota aizdevumu izsniegšana uzņēmumiem, kuros ir veiktas riska kapitāla investīcijas, kā arī ir īpaši vērtējami gadījumi, kad esoša uzņēmuma īpašnieks veido jaunu uzņēmumu. Minētais nosacījumus nepamatoti ierobežo aizdevumu pretendentu finansējuma saņemšanas iespējas, īpaši ņemot vērā, ka aizdevumu pretendenti saņem atmaksājamos aizdevumus, nevis grantus, Altum vērtē aizdevumu pretendentu dzīvotspēju, piesaista nodrošinājumu. Pašreiz norma ierobežo saņemt aizdevumus saimnieciskās darbības veicējus, kas saņēmuši atbalstu saskaņā ar *Jaunuzņēmumu darbības atbalsta likumu*, akcelerācijas, riska kapitāla investīcijas citās Ekonomikas ministrijas administrētajās aktivitātēs.  Minēto nosacījumu atcelšana minimāli ietekmēs jaunu aizdevumu izsniegšanas apjomus, taču veicinās aizdevumu plašāku pieejamību.   1. **Aizdevumi biznesa inkubatoru klientiem un inovatīviem komersantiem**   Ekonomikas ministrija starta programmas ietvaros vēlas veicināt biznesa inkubatoru grantu daļēju aizstāšanu ar aizdevumiem, kā arī veicināt aizdevumu izsniegšanu augstāka riska inovatīviem uzņēmumiem, tādēļ starta programmai novirzīts papildus finansējums šo pilotprojektu ieviešanai. Abi aizdevuma veidi atbilst MK noteikumu Nr.328 nosacījumiem, tādēļ noteikumos nav nepieciešams veikt izmaiņas saistībā ar pilotprojektu. Precīzi apakšprodukta nosacījumi tiks noteikti starta programmas biznesa plānā, kuru ALTUM saskaņo ar Ekonomikas ministriju un Centrālā finanšu līgumu aģentūru. Ja pilotprojektā būs zemāks pieprasījums kā prognozēts, finansējumu varēs novirzīt starta aizdevumu izsniegšanai, neveicot atkārtotus grozījumus MK noteikumos Nr.328.  **Aizdevumi biznesa inkubatoru klientiem**  Lai veicinātu komersantu straujāku attīstību, atbildību un publisko līdzekļu lietderīgāku izmantošanu, ar šiem grozījumiem tiek paredzēts komersantam 3.1.1.6.pasākuma ietvaros līdzšinējā granta iekārtu iegādei vietā saņemt aizdevumu 3.1.1.4.pasākuma ietvaros. Ar šīm izmaiņām uzņēmumi iegūst veiksmīgāku (paredzamāku un atbildīgāku plānotu) līdzekļu apriti:   * finanšu instrumenti dod lielāku motivāciju komersantiem saglabāt savu darbību; * uzņēmumam darbības sākumā jānodrošina tikai 10% līdzfinansējums; * saudzējošais periods, kurā nav jāatmaksā aizņēmuma pamatsumma; * nav nepieciešams personīgais galvojums, nav nepieciešamas papildu ķīlas; * pastāv iespēja veidot inovatīvāku uzņēmējdarbību, iegādājoties arī dārgākas iekārtas; * pastāv iespēja, sastādot uzņēmuma darbības biznesa plānu, elastīgi plānot investīciju veikšanas laiku un apjomu, atbilstoši katra uzņēmuma individuālajai specifikai.   Arī no publisko resursu pārvaldības viedokļa atmaksājamā finansējuma izmantošana salīdzinot ar grantiem ir efektīvāka, jo vadības kontroles sistēmas prasības ir salīdzinoši vienkāršākas un administrēšanas slogs mazāks, ņemot vērā, ka uz finanšu instrumentiem nav attiecināmas visas Eiropas Savienības fondu regulējuma prasības, kas attiecināmas uz tādu atbalstu, kas tiek piešķirts grantu veidā. Atmaksājot finanšu instrumentu, finanšu līdzekļi atkārtoti nonāk apritē tautsaimniecībā. Attiecīgi atmaksātais finansējums uzskatāms par elastīgāku gan attiecībā uz līdzekļu piešķiršanas nosacījumiem, gan uzraudzību attiecībā uz institūciju, kas piešķir finansējumu, gan arī attiecībā uz gala labuma guvēju (atmaksātie līdzekļi vairs nav uzskatāmi par ERAF, bet gan par nacionālo publisko finansējumu, līdz ar to nav nepieciešams izpildīt visas prasības, kas attiecināmas uz struktūrfondu finansējuma saņemšanu).  Finansējuma daļa, kas no iekārtu granta BI programmā novirzāma uz ALTUM finanšu instrumentu noteikta, ņemot vērā līdz šim pieprasīto grantu apmēru un pieprasījuma tendenci (~50% no BI programmā piešķirtajiem grantiem tiek piešķirti saskaņā ar MK noteikumu Nr.279 19.1.3.apakšpunktu, no tiem ~ 50% tiek piešķirti iekārtu iegādei, savukārt no tiem ~ 25% ir grantu pieprasījumi par iekārtām, kuru iegādes vidējā vērtība nepārsniedz 4000 euro), tāpat tiek ņemts vērā plānotais 3.1.1.6.pasākuma klientu pieaugums, cenu kāpums, kā arī esošo klientu “brieduma” paaugstināšanās (t.i., gatavākas biznesa idejas, kuru realizācijai nepieciešamas iekārtas).  **Aizdevumi inovatīviem komersantiem**  Starta programmas inovatīvo aizdevumu apakšprodukta pilotprojekta ietvaros plānots finansēt aizdevumus augsta riska, agrīnās stadijas uzņēmumiem ar augstas izaugsmes potenciālu izstrādātu *(pre-validated)* produktu ieviešanai tirgū, kad uzņēmumam nav nodrošinājums un nav pieejams investoru finansējums. Tipiskākie finansēšanas piemēri būs t.s. *bridge financing* pirms vai starp dažādām investīciju fāzēm vai līdzfinansējums investoru (biznesu eņģeļi u.c.) finansējumiem, ES finansētiem projektiem (piemēram, Horizon2020). Pilotprojekta mērķis ir attīstīt inovatīvus uzņēmumus ar augstas izaugsmes potenciālu, ieviest pilotprojektu šādu uzņēmumu finansēšanai, ieviest *start-up* uzņēmumu finansēšanas metodes un gatavoties ES fondu 2021.-2027.gada periodam inovatīvo uzņēmumu atbalsta sniegšanai finanšu instrumentu veidā.  Pilotprojekta ietvaros plānots finansēt uzņēmumus, kuriem jau ir izstrādāts produkts un ir apgrozījums vai ir noslēgti līgumi par produkta pārdošanu, galvenokārt, ārvalstīs. Tipisks aizdevuma pretendents iepriekš minēto darbību veikšanai pirms Altum aizdevuma būs saņēmis akcelerācijas, riska kapitāla, investora finansējumu vai citu ieguldījumu, būs veiktas prezentācijas investoriem, finansētājiem, kā arī uzņēmumam būs izstrādāta attīstības stratēģija produkta ieviešanai un darbības paplašināšanai ārvalstu tirgū/eksportam 2-4 gadu laikā vai investoru piesaistei. Būtisks nosacījums šādu projektu finansēšanai ir izstrādāti pārdošanas rīki un īpašnieka reputācija.  Lai ieviestu apakšproduktu, nepieciešamas izmaiņas aizdevumu pieteikumu vērtēšanā, jo šādiem klientiem nevar piemērot standarta kredītspējas vērtēšanas metodes – bieži uzņēmuma produkts vai tirdzniecības metode tirgū neeksistē un finanšu aprēķini balstīti un pieņēmumiem, nevis uz vēsturiskiem datiem balstītām prognozēm. Līdz ar to ERAF administratīvās izmaksas nepieciešamas novirzīt inovatīvo aizdevumu izvērtēšanas metodikas izstrādei *(innovation accounting, innovation management)* un ieviešanai, izmantojot citu finanšu institūciju līdzīgu finansēšanas pieredzi.  Atšķirībā no pašreizējiem starta aizdevumiem, pilotprojektā būs samazinātas nodrošinājuma un pašu dalības prasības, pamatsummas atmaksu būs iespējams atlikt uz garāku termiņu, taču arī augstāk būs aizdevuma procentu likme, kas vidēji pārsniegs 10%. Altum varēs finansēt arī ārvalstu uzņēmumu filiāles Latvijā. Pilotprojektā plānots finansēt līdz 10 projektiem gadā. Augstā riska dēļ vairāk kā 50% aizdevumu pieteikumu tiks noraidīti, bet sagaidāmie zaudējumi var sasniegt sēklas, akcelerācijas investīciju līmeni (zaudējumus segs publiskais finansējums). Lai dalītu riskus, Altum izvērtēs iespēju piesaistīt Eiropas Investīciju fonda *COSME LGF Digitalisation Pilot pretgarantiju*.  Pilotprojekts plānots tirgus nepilnībai, kurā bankas, t.sk. Altum nav gatavas finansēt projektu zemā nodrošinājuma un nepietiekamas kredītvēstures dēļ, bet riska kapitāla investīcijas vēl nav lietderīgi veikt zemās uzņēmuma vērtības dēļ vai arī uzņēmums attīstās starp dažādām investīciju fāzēm, savukārt, biznesa eņģeļu investīcijas Latvijā šādiem uzņēmumiem pieejamas mazākā apjomā.  Pilotprojekta rezultātus Ekonomikas ministrija izmantos 2021.-2027.gada ES fondu plānošanas perioda programmu izstrādei, kad plānots būtiski palielināt atbalstu inovatīviem uzņēmumiem finanšu instrumentu veidā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4 | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu grozījumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Līdz ar šo noteikumu virzību, būs nepieciešami sekojoši normatīvo aktu grozījumi:   1. Eiropas Savienības struktūrfondu un Kohēzijas fonda 2014.- 2020. gada plānošanas perioda darbības programmā "Izaugsme un nodarbinātība"; 2. Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”; 3. 2010.gada 26.oktobra MK noteikumos Nr. 997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”; 4. Ministru kabineta 2016.gada 3.maija noteikumi Nr.279 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi”; |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Tiesību akta projekts atbilst Eiropas Parlamenta un Padomes 2013. gada 17. decembra Regulai (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrības līdzdalību neparedz, jo grozījumi attiecībā uz finansējuma izmaiņām un atbalstāmajām darbībām paredz atbalsta saņēmējiem labvēlīgākus nosacījumus un grozījumu, saistībā ar granta aizstāšanu ar finanšu instrumentu biznesa inkubatoru klientiem, sabiedrības līdzdalība ir nodrošināta, jo saistītie tiesību akta grozījumi[[3]](#footnote-3), kas paredz attiecīgās izmaiņas ir ievietoti Ekonomikas ministrijas mājas lapā sabiedriskajai apspriešanai. |
| 2. | Sabiedrības līdzdalība projekta izstrādē | Tiesību akta projekts ievietots Ekonomikas ministrijas mājas lapā sabiedriskajai apspriešanai |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu grozījumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs R.Nemiro

Vīza:

Valsts sekretārs Ē.Eglītis

Tetere, 67013044

[Dita.Tetere@em.gov.lv](mailto:Dita.Tetere@em.gov.lv)

1. Ministru kabineta 2016.gada 3.maija noteikumi Nr.279 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi [↑](#footnote-ref-1)
2. Komisijas 2013. gada 18. decembra Regulas (EK) Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis*atbalstam (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)) [↑](#footnote-ref-2)
3. Ministru kabineta 2016.gada 3.maija noteikumu Nr.279 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi” grozījumu projekts. [↑](#footnote-ref-3)